تورکیه-‌دن بو ایلین ایلک 4 آییندا ایتالیا، آلمانیا و فرانسا باشدا اولماقلا، 105 اؤلکه‌یه فیندیق ساتیلدی.
دوغو قاراد‌نیز صادراتچیلار بیرلیگی‌نین معلومات‌لارینا گؤره، ایلین ژانویه، آوریل دؤورونده 93 مین 437 تون فیندیق صادراتیندان 570 میلیون 178 مین 85 دو‌لار الده ائدیلیب.
فیندیق صادراتی بو دؤورده کئچن ایلین عینی دؤورونه گؤره گلیر باخیمیندان 4 فایز نیسبتینده، حجم باخیمیندان 2 فایز آرتیب.
ایتالیا 148 میلیون 997 مین 996 دو‌لارلیق صادراتلا بیرینجی یئرده قرار توتوب.
بو اؤلکه‌نی 105 میلیون 81 مین 101 دو‌لارلا آلمانیا، 51 میلیون 368 مین 290 دو‌لارلا فرانسا تعقیب ائدیر.
